Document ID: 32013R0504

A BIZOTTSÁG 504/2013/EU VÉGREHAJTÁSI RENDELETE
(2013. május 31.)
az 1225/2011/EU végrehajtási rendeletnek a vámmentességet célzó információcsere tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vámmentességek közösségi rendszerének létrehozásáról szóló, 2009. november 16-i 1186/2009/EK tanácsi rendeletre (1),
mivel:
(1)
A vámmentességek közösségi rendszerének létrehozásáról szóló 1186/2009/EK tanácsi rendelet 42-52., valamint 57. és 58. cikkének végrehajtására vonatkozó rendelkezések megállapításáról szóló, 2011. november 28-i 1225/2011/EU bizottsági végrehajtási rendelet (2) 17. cikke értelmében a meghatározott összegnél magasabb árú vagy vámértékű pótalkatrészek, alkatrészek, tartozékok, szerszámok és felszerelések behozatali vámok alóli mentességének engedélyezése tekintetében a tagállamok kötelesek információt szolgáltatni a Bizottságnak. A Bizottság továbbítja ezt az információt a tagállamoknak. Az említett végrehajtási rendelet 18. cikke értelmében a Vámkódexbizottság rendszeresen felülvizsgálja az információt.
(2)
Az 1225/2011/EU végrehajtási rendelet 20. cikke értelmében az Unión belüli székhelyű tudományos kutatási intézmény vagy szervezet által vagy annak nevében behozott áruk vámmentes behozatalára irányuló kérelemben foglalt bizonyos információkat a kérelmet kézhez kapó tagállamnak továbbítania kell a Bizottság felé.
(3)
Az 1983-ra datálódó követelményekre már nincs szükség a vámmentes behozatalok megfelelő kezeléséhez. E követelmények emellett szükségtelen adminisztratív terhet rónak mind a tagállamokra, mind pedig a Bizottságra. Ezért, a szabályozás egyszerűsítése és az ésszerűség érdekében a megfelelő rendelkezéseket el kell hagyni vagy egyszerűsíteni kell.
(4)
Az 1225/2011/EU végrehajtási rendeletet ezért ennek megfelelően módosítani kell.
(5)
Az e rendeletben előírt rendelkezések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
Az 1225/2011/EU végrehajtási rendelet a következőképpen módosul:
1.
A VII. fejezetet el kell hagyni.
2.
A 20. cikk helyébe a következő szöveg lép:
„20. cikk
Azon tagállam illetékes hatósága, amelyben az áruk címzettjeként szereplő intézmény vagy szervezet található, minden esetben közvetlenül dönt a 19. cikk szerinti kérelmekről.”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. május 31-én.

Labels: 12
3
1